
           TRIBUNALUL PRAHOVA

               BIROUL DE INFORMARE ŞI RELAŢII PUBLICE


România, Ploieşti, str. Văleni nr.44, judeţul Prahova, cod poştal 100125

                          Telefon/Fax: 0244/515018, E-mail:  tribunalul-prahova-birp@just.ro,tribunalul.prahova@yahoo.com
                          Operator de date cu caracter personal nr. 2890



19 martie 2020
C O M U N I C A T
Faţă de dispoziţiile Hotărârii Secţiei pentru judecători a Consiliului Superior al Magistraturii nr.257 din data de 17 martie 2020, prin care sunt puse în aplicare prevederile Decretului nr.195/2020 privind instituirea stării de urgenţă pe teritoriul României-Anexa nr.1–Capitolul V-“Domeniul Justiţie.”, în vederea prevenirii răspândirii infectării cu Coronavirus SARS -CoV-2, luând în considerare şi Hotărârea nr.8/18.03.2020 a Colegiului de Conducere al Curţii de Apel Ploiești,  Preşedintele Tribunalului Prahova a emis Ordinul nr.2/19.03.2020 prin care a dispus următoarele măsuri: 
Art.I. Încetarea efectelor Hotărârii Adunării Generale a magistraţilor din cadrul  Tribunalului Prahova  nr.6 din data de 12 martie 2020 şi a alin.2 din Art.II al Ordinului nr.1/13.03.2020 al Preşedintelui Tribunalului Prahova ca urmare a emiterii  de către Preşedintele României a Decretului nr.195/2020 privind instituirea stării de urgenţă pe teritoriul României şi adoptării de Secţia pentru judecători a Consiliului Superior  al Magistraturii a Hotărârii nr.257 din data de 17 martie 2020, prin care sunt puse în aplicare prevederile Decretului nr.195/2020 privind instituirea stării de urgenţă pe teritoriul României-Anexa nr.1–Capitolul V-“Domeniul Justiţie” precum şi a Hotărârii nr.8/18.03.2020 a Colegiului de Conducere a Curţii de Apel Ploiești

Art.II. În conformitate cu dispoziţiile art.2 din  Hotărârea Secţiei pentru judecători  a Consiliului Superior  al Magistraturii nr.257 din data de 17 martie 2020 şi art.II din Hotărârea  nr.8/18.03.2020 a Colegiului de Conducere a Curţii de Apel Ploiești, stabileşte,  lista cauzelor de urgenţă deosebită, care urmează a fi judecate  pe durata stării de urgenţă,  în conformitate cu normele de competenţă prevăzute de Codul de procedură civilă şi de legile speciale, de către TRIBUNALUL PRAHOVA, astfel: 

SECŢIA I CIVILĂ 

1. suspendare provizorie executare silită 

2. ordonanţă preşedinţială în raporturile de familie;

3. ordin protecţie;

4. cereri privind internarea medicala nevoluntară;

5. acţiuni de suspendare de grevă;

6. măsurile asiguratorii;

7. suspendare provizorie a executării hotărârii judecătoreşti; 

8. delegare temporară autoritate părintească;  

9. tutelă; curatelă; punere sub interdicţie;

10. apelul împotriva încheierilor de respingere a încuviinţării silite; 

11. cauzele  în care judecata se desfăşoară, conform legii, fără citarea părţilor.

SECŢIA A II-A CIVILĂ, DE CONTENCIOS ADMINISTRATIV ŞI FISCAL

1. măsurile asiguratorii ; 

2. ordonanţă preşedinţială;

3. suspendare provizorie a executării hotărârii judecătoreşti

4. suspendare executare silită;

5. suspendare executare act administrativ;

6. litigii achiziţii publice;

7.acţiuni în anulare acte emise de autorităţi locale în aplicarea prevederilor decretului nr.195/2020 privind instituirea stării de urgenţă pe teritoriul româniei-anexa nr.1–capitolul v-“domeniul justiţie.”


8.cauzele în care urgenţa se justifică prin scopul instituirii măsurii de urgenţă la nivel local;

9. cauzele în care judecata se desfăşoară, conform legii, fără citarea părţilor.

 SECŢIA PENALĂ

 1.Cauzele prevăzute de art. 43 alin.1 şi 2 din Decretul nr. 195/2020, 

după cum urmează:

Activitatea judecătorului de drepturi şi libertăți se desfășoară numai cu privire la:

              a)cauzele în care s-au dispus ori se propune luarea măsurilor preventive, ori a celor de protecție a victimelor şi a martorilor; cele privind aplicarea provizorie a măsurilor de siguranță cu caracter medical, cele cu persoane vătămate, minori;

    b)actele şi măsurile de urmărire penală a căror amânare ar pune în pericol obţinerea probelor sau prinderea suspectului sau a inculpatului, precum şi cele privind audierea anticipată;
              c)cauzele în care urgenţa se justifică prin scopul instituirii stării de urgenţă la nivel naţional, alte cauze urgente apreciate ca atare de către procurorul care supraveghează sau efectuează urmărirea penală;
Procesele penale aflate în curs pe rolul instanţelor de judecată, inclusiv cele aflate în procedură în camera preliminară, se suspendă de drept pe durată stării de urgenţă, cu excepţia celor de la alin.1 lit. c apreciate ca atare de judecător sau instanţă de judecată, precum şi a următoarelor cauze:
                 - cele privind infracțiunile flagrante


     - cele în care au fost dispuse măsuri preventive
                 - cele referitoare la contestaţii împotriva măsurilor asigurătorii, 

                 - cele privind cooperarea judiciară internaţională în materie penală

                 - cele ce cuprind măsuri de protecție a victimelor şi a martorilor

                 - cele privind aplicarea provizorie a măsurilor de siguranţă cu caracter medical

                 - cele privind infracţiuni contra siguranţei naţionale
                 - cele privind actele de terorism sau de spălarea banilor

                    2.  Cauzele de urgenţă deosebită, apreciate ca atare de fiecare judecător de drepturi şi libertăţi, judecător de cameră preliminară sau complet de judecată, ca de ex:
- cauzele privind cereri, propuneri, plângeri, contestații sau alte sesizări, date în 

competenta judecătorului de drepturi şi libertăți (complete de JDL şi CDLPa), conform art.53 Cod procedură penală;

- cauzele privind amânările și întreruperile de executare pedeapsă;

- cauze privind liberarea condiționată;

- cauzele  în care judecata se desfăşoară, conform legii, fără citarea părţilor.

- contestațiile formulate împotriva încheierilor date de judecătorului de 

supraveghere, prevăzute de Legea 254/2013 privind executarea pedepselor și a măsurilor privative de libertate, s.a.

Art.III. În ceea ce priveşte activitatea judecătorilor de supraveghere a privării de libertate de la Penitenciarele aflate în circumscripţia Tribunalului Prahova, în urma consultării acestora, în conformitate cu dispoziţiile art.4 alin.2 din  Hotărârea Secţiei pentru judecători  a Consiliului Superior  al Magistraturii nr.257 din data de 17 martie 2020 şi art.III din Hotărârea  nr.8/18.03.2020 a Colegiului de Conducere a Curţii de Apel Ploiești, stabileşte că  pe durata stării de urgenţă, se vor soluţiona  toate cererile de competenţa acestora prevăzute de Legea nr. 254/2013, cu luarea măsurilor de bio-securitate necesare.
Art.IV. În conformitate cu dispoziţiile art. 6 din Hotărârea Secţiei pentru judecători a Consiliului Superior al Magistraturii nr.257 din data de 17 martie 2020 şi art.IV din Hotărârea  nr.8/18.03.2020 a Colegiului de Conducere a Curţii de Apel Ploiești, pe durata stării de urgenţă, procedura prevăzută de art. 200 şi art. 201 din Codul de procedură civilă se suspendă.  

Art.V. În conformitate cu dispoziţiile art. 8 din Hotărârea Secţiei pentru judecători a Consiliului Superior al Magistraturii nr.257 din data de 17 martie 2020 şi art.V  din Hotărârea  nr.8/18.03.2020 a Colegiului de Conducere a Curţii de Apel Ploiești, menţiunea privind dosarele suspendate de drept potrivit Decretului nr. 195/2020 al Preşedintelui României va fi operată în aplicaţia Ecris, iar în materiile nonpenale nu se va întocmi încheiere de suspendare, măsura dispunându-se prin rezoluţie.

Art.VI. În conformitate cu dispoziţiile art.43 alin.2 din Decretul nr.195/2020 al Preşedintelui României şi faţă de dispoziţiile art.8 alin.2 din  Hotărârea Secţiei pentru judecători  a Consiliului Superior  al Magistraturii nr.257 din data de 17 martie 2020 şi art. VI din Hotărârea  nr.8/18.03.2020 a Colegiului de Conducere a Curţii de Apel Ploiești,  în materie penală,  constatarea suspendării de drept, intervenită în temeiul art. 43 alin. 2 din Decretul Președintelui României nr. 195/16.03.2020, se va face astfel:
· dacă dosarul are fixat termen de judecată anterior adoptării prezentei hotărâri, se va face mențiune în încheierea de ședință de la termenul respectiv, precum și în Ecris, despre faptul că a intervenit suspendarea de drept;

· după intrarea în vigoare a prezentei hotărâri, completul căruia i s-a repartizat cauza va analiza dacă aceasta face parte dintre cele urgente, astfel cum au fost stabilite prin hotărârea de colegiu, în caz contrar, va constata prin rezoluţie suspendarea de drept a cauzei, urmând a se opera această menţiune în aplicaţia ECRIS.
Art.VII. În conformitate cu dispoziţiile art.5 din Hotărârea Secţiei pentru judecători  a Consiliului Superior  al Magistraturii nr.257 din data de 17 martie 2020, intrarea în vigoare a Decretului nr. 195/2020 al Preşedintelui României şi art. VII din Hotărârea  nr.8/18.03.2020 a Colegiului de Conducere a Curţii de Apel Ploiești, nu împiedică pronunţarea hotărârii în cazurile în care s-a dispus amânarea pronunţării sau s-a stabilit  un termen pentru pronunţare, potrivit art. 391 din Codul de procedură penală sau art. 396 din Codul de procedură civilă.

           Art.VIII. În conformitate cu dispoziţiile art. 7 din  Hotărârea Secţiei pentru judecători  a Consiliului Superior  al Magistraturii nr.257 din data de 17 martie 2020 şi art. VIII din Hotărârea  nr.8/18.03.2020 a Colegiului de Conducere a Curţii de Apel Ploiești, pe durata stării de urgenţă, se pot comunica şi hotărârile redactate în alte cauze decât cele de urgenţă deosebită.

           Art. IX. În conformitate cu dispoziţiile art. 9 din  Hotărârea Secţiei pentru judecători  a Consiliului Superior  al Magistraturii nr.257 din data de 17 martie 2020 şi art. IX din Hotărârea  nr.8/18.03.2020 a Colegiului de Conducere a Curţii de Apel Ploiești, în materie penală, lista cauzelor de urgenţă deosebită, apreciate  ca atare de fiecare judecător  de cameră preliminară, judecător de drepturi şi libertăţi sau complet  de judecată, altele decât cele prevăzute la art. 43 alin. 2 din Decretul nr. 195/2020 al Preşedintelui României, care se judecă pe durata stării de urgenţă, se vor afişa pe portalul instanţei pentru informare cu 24 de ore înaintea termenului de judecată stabilit.

          În materie civilă lista cauzelor de urgenţă deosebită, va fi publicată pe portalul instanţei în conformitate cu dispoziţiile art.II alin.3 din Ordinul nr.1/13.03.2020 al Preşedintelui Tribunalului Prahova.

